**A logo with a person in the middle

Description automatically generated**

***«******Πρακτική Άσκηση Πανεπιστημίου Πελοποννήσου ακ. ετών 2024-2025, 2025-2026 και 2026-2027» με Κωδικό ΟΠΣ 6022357, στο πλαίσιο του Προγράμματος «Ανθρώπινο Δυναμικό και Κοινωνική Συνοχή 2021-2027», που συγχρηματοδοτείται από την Ευρωπαϊκή Ένωση (Ευρωπαϊκό Κοινωνικό Ταμείο) και από εθνικούς πόρους***

**Πρόσκληση Υποβολής Αιτήσεων για την επιλογή 18 φοιτητών/τριών**

**για το Πρόγραμμα Πρακτικής Άσκησης μέσω ΕΣΠΑ**

**Χειμερινού Εξαμήνου Ακαδ. Έτους 2025-2026**

**ΤΟΥ ΤΜΗΜΑΤΟΣ ΘΕΑΤΡΙΚΩΝ ΣΠΟΥΔΩΝ**

**Χρονικό διάστημα υποβολής αιτήσεων από 09.10.2025 έως 19.10.2025 και ώρα 23:59**

**μέσω του πληροφοριακού συστήματος** <https://praktiki-new.uop.gr/>

**Η εκπρόθεσμη υποβολή αποτελεί αιτία αποκλεισμού από το πρόγραμμα.**

**Ναύπλιο, 08.10.2025**

Η Πρακτική Άσκηση είναι μάθημα σύμφωνα με τον οδηγό σπουδών και προσφέρει μία σημαντική δυνατότητα ανάπτυξης δεξιοτήτων και απόκτησης εργασιακής εμπειρίας, προκειμένου να προετοιμαστούν οι φοιτητές/τριες για την πρόσβασή τους στην αγορά εργασίας. **Όλες οι αιτήσεις των φοιτητών/τριών για τις θέσεις που χρηματοδοτούνται μέσω ΕΣΠΑ, η υποβολή των δικαιολογητικών και η διαχείριση του προγράμματος γίνεται μέσω της ειδικής πλατφόρμας** <https://praktiki-new.uop.gr/>**.**

Οι φοιτητές/τριες που θα ενταχθούν στο Έργο ***«Πρακτική Άσκηση Πανεπιστημίου Πελοποννήσου ακ. ετών 2024-2025, 2025-2026 και 2026-2027****»* για την πραγματοποίηση της πρακτικής άσκησης στον ιδιωτικό ή δημόσιο τομέα θα αποζημιωθούν με το **ποσό των 350,00€ μηνιαίως συμπεριλαμβανομένης της ασφάλισης**, ο ΕΛΚΕ του Πανεπιστημίου Πελοποννήσου αναλαμβάνει πλήρως την αποζημίωση και ασφάλιση των φοιτητών/τριών. Ο φορέας υποδοχής καταχωρεί στο πληροφοριακό σύστημα «ΕΡΓΑΝΗ ΙΙ» τους/τις φοιτητές/τριες που πραγματοποιούν πρακτική άσκηση.

**Συνοπτικά τα στάδια για τη συμμετοχή των φοιτητών/τριών στην Πρακτική Άσκηση**

1. Πρόσκληση υποβολής αιτήσεων για την Πρακτική Άσκηση του Τμήματος.
2. Εμπρόθεσμη υποβολή αίτησης, κατάθεση όλων των δικαιολογητικών και επιλογή των φορέων εκ μέρους των φοιτητών/τριών στο <https://praktiki-new.uop.gr/>
3. Αξιολόγηση των αιτήσεων από την Επιτροπή Πρακτικής Άσκησης σύμφωνα με τα κριτήρια του Τμήματος (βλ. παρακάτω) και ανακοίνωση των προσωρινών αποτελεσμάτων στη σελίδα του μαθήματος Πρακτικής Άσκησης στο e-class (https://eclass.uop.gr/courses/3960/) και στον ιστότοπο του Τμήματος.
4. Δικαίωμα υποβολής ενστάσεων, εκ μέρους των φοιτητών/τριών, για πέντε ημέρες μετά την ανακοίνωση των προσωρινών αποτελεσμάτων και αξιολόγηση των αιτημάτων από την Επιτροπή Ενστάσεων του Τμήματος.
5. Οριστικοποίηση των αποτελεσμάτων, κατανομή θέσεων πρακτικής άσκησης και ολοκλήρωση των ενεργειών για την σύναψη των συμβάσεων από τα αρμόδια όργανα του Πανεπιστημίου, και ακολούθως ανάληψη των καθηκόντων από τους/τις φοιτητές/τριες.
6. Μετά την ολοκλήρωση της πρακτικής άσκησης ακολουθεί αξιολόγηση εκ μέρους όλων των συμμετεχόντων (επιβλέποντες στους φορείς, επιβλέποντες καθηγητές και συμμετέχοντες/ουσες φοιτητές/τριες).
7. Σε όλα τα στάδια της οργάνωσης του προγράμματος για την πρακτική άσκηση ισχύουν ουσιαστικά κριτήρια αξιοκρατίας σύμφωνα με τα κριτήρια αξιολόγησης, καθώς και πλήρους δημοσιότητας με ανάρτηση όλων των ενεργειών στον ιστότοπο του Τμήματος.

**Υποχρεωτικές και Αναγκαίες Προϋποθέσεις για την πραγματοποίηση Π.Α. σύμφωνα με τον Οδηγό Σπουδών**

Οι φοιτητές/τριες πρέπει υποχρεωτικά να έχουν ολοκληρώσει το 4ο εξάμηνο σπουδών.

**Απαραίτητα δικαιολογητικά κατά την αίτηση**

Με την αίτησή τους οι φοιτητές/τριες θα πρέπει να καταθέσουν:

* Υπεύθυνη Δήλωση σύμφωνα με το Υπόδειγμα 1
* ΙΒΑΝ Τραπέζης (είτε σαρωμένη φωτοτυπία της σελίδας του βιβλιαρίου τραπέζης, είτε αντίστοιχη εκτύπωση από τις ηλεκτρονικές υπηρεσίες της τράπεζας, όπου να φαίνεται ευκρινώς το όνομα του/της φοιτητή/τριας και το ΙΒΑΝ. Για την τράπεζα Πειραιώς μέσω του winbank web banking έχετε τη δυνατότητα να εκδίδετε άμεσα «Βεβαίωση Τήρησης Καταθετικού Λογαριασμού»). Δεν γίνονται δεκτοί λογαριασμοί τραπέζης στους οποίους ο/η φοιτητής/τρια δεν είναι δικαιούχος ή συνδικαιούχος.
* Αριθμό Φορολογικού Μητρώου (είτε εκτύπωση από την ΑΑΔΕ της υποεπιλογής «Στοιχεία Φυσικού Προσώπου» στην επιλογή «Μητρώο & Επικοινωνία», είτε έγγραφο όπως Ε1 ή εκκαθαριστικό, όπου να φαίνεται το όνομα και το ΑΦΜ)
* Βεβαίωση ΑΜΑ - Απογραφή ΕΦΚΑ (όσοι/ες φοιτητές/τριες δεν έχουν ή δεν γνωρίζουν αν έχουν **Αριθμό Συστήματος ΕΦΚΑ** (**αριθμό μητρώου ασφαλισμένου ΙΚΑ)**, θα πρέπει να ακολουθήσουν τις διαδικασίες που αναφέρονται στο παρακάτω οδηγό:

[https://praktiki-new.uop.gr/assets/documents/ΟΔΗΓΙΕΣ ΕΚΔΟΣΗΣ ΑΜΑ-ΙΚΑ](https://praktiki-new.uop.gr/assets/documents/%CE%9F%CE%94%CE%97%CE%93%CE%99%CE%95%CE%A3%20%CE%93%CE%99%CE%91%20%CE%95%CE%9A%CE%94%CE%9F%CE%A3%CE%97%20%CE%91%CE%9C%CE%91%20%CE%99%CE%9A%CE%91%20-%202020_0.pdf)

Επίσης, για σχετική βεβαίωση δείτε στο:  
<https://www.e-efka.gov.gr/el/sychnes-eroteseis/asphalisi-eisphores/asphalismenoi/metroo-asphalismenon>

**Τα κριτήρια αξιολόγησης των αιτήσεων**

Η αξιολόγηση των αιτήσεων και η κατάταξη των υποψηφίων γίνεται αυτόματα από το πληροφοριακό σύστημα. Τα κριτήρια αξιολόγησης καθορίζονται στο άρθρο 3.6 του Γενικού Κανονισμού Πρακτικής Άσκησης (ΦΕΚ 1290/18.03.2025 τ B’ ) και έχουν ως εξής:

α) Σταθμισμένος Μέσος Όρος (Σ.Μ.Ο.) των μαθημάτων στα οποία έχει καταχωρηθεί βαθμολογία στο σύστημα φοιτητολογίου μέχρι την ημερομηνία λήξης υποβολής των αιτήσεων. Ο Σταθμισμένος Μέσος Όρος των μαθημάτων προκύπτει από το βαθμό κάθε μαθήματος σταθμισμένου με το φόρτο ECTS του μαθήματος. Το κριτήριο έχει βαρύτητα 50%.

β) Σύνολο Ακαδημαϊκών Μονάδων ECTS που έχει συγκεντρώσει ο/η φοιτητής/τρια ως ποσοστό των μονάδων ECTS των Ν-1 ετών του προγράμματος σπουδών και μέγιστο βαθμό το 100, όπου Ν τα έτη σπουδών που απαιτούνται για τη λήψη πτυχίου. Το κριτήριο έχει βαρύτητα 40%.

γ) Το έτος σπουδών του/της φοιτητή/τριας. 100 μονάδες εάν ο/η φοιτητής/τρια βρίσκεται μέχρι το Ν έτος σπουδών και για κάθε έτος μετά το Ν χάνει 10 μονάδες. Το κριτήριο έχει βαρύτητα 10%.

***Ειδικά για φοιτητές/τριες που ανήκουν σε κατηγορία ΑμεΑ δεν ισχύει η παραπάνω μοριοδότηση και προηγούνται στην επιλογή***

**Περιορισμοί**

Σύμφωνα με τις οδηγίες της Διαχειριστικής Αρχής του έργου Πρακτική Άσκηση, οι φοιτητές/τριες που θα κάνουν Π.Α. θα κληθούν να υπογράψουν Υπεύθυνη Δήλωση στην οποία θα δηλώνουν ότι:

1. Δεν απασχολούνται με εξαρτημένη σχέση εργασίας πλήρους ωραρίου.
2. Δεν εργάζονται ως υπάλληλοι του δημοσίου τομέα (συμπεριλαμβάνονται και τα σώματα ασφαλείας).
3. Δεν βρίσκονται στη διάρκεια της στρατιωτικής τους θητείας.
4. Δεν έχουν συμμετάσχει σε άλλο πρόγραμμα Πρακτικής Άσκησης επιδοτούμενο από το ΕΣΠΑ.
5. Δεν στοιχειοθετείται συγγένεια (Β’ βαθμού και άνω, σε ευθεία γραμμή, πλάγια γραμμή και εξ’ αγχιστείας) όπως και συζυγική σχέση με το νόμιμο εκπρόσωπο της επιχείρησης. Επίσης, σε κάθε περίπτωση συγγένειας Β’ βαθμού και άνω όπως και συζυγικής σχέσης με άλλο πρόσωπο απασχολούμενο στον φορέα – επιχείρηση, το πρόσωπο αυτό δεν μπορεί να ορισθεί ως επόπτης εκ μέρους του Συνεργαζόμενου Φορέα.

**Υπεύθυνοι του Προγράμματος**

Σύμφωνα με την απόφαση 112/03.10.2024 (θέμα 2) της Συνέλευσης του Τμήματος έχουν ορισθεί οι ακόλουθες επιτροπές για την υλοποίηση της Πρακτικής Άσκησης.

**Επιτροπή Πρακτικής Άσκησης**

**Τακτικά μέλη:**

1. Αντωνία Βασιλάκου, Μέλος ΕΕΠ, Πρόεδρος

2. Αναστασία Σιουζουλή, Επίκουρη Καθηγήτρια, Γραμματέας

3. Αγγελική Σπυροπούλου, Καθηγήτρια, Μέλος

**Επιτροπή Ενστάσεων**

**Τακτικά μέλη:**

1. Χριστίνα Ζώνιου, Μέλος ΕΕΠ, Πρόεδρος

2. Εμμανουέλα Βογιατζάκη, Μέλος ΕΕΠ, Γραμματέας

3. Αικατερίνη Κωστή, Μέλος ΕΔΙΠ, Μέλος

Υπεύθυνη Γραμματείας: Αγγελική Αποστολοπούλου